
Evo opet jedan svežčić „VinjagS, 8 , jur 
odavno spjevanih, al tek sada na svjetlo 
izišavših, štono ga predajem domorodnom 
čitatelju želeći, da mu time prikratim koj 
časak. — Bit će ih, znam ja, koji će Vinjagam 
prigovoriti već s toga, što — po njihovu — 
u ovo triezno i ozbiljno doba pjesmam u ohće 
nema mjesta, nu ja držim, da baš zato, što 
u ovakovo doba živimo, kadšto i po koje 
pjesme treba, da posve neugreznemo u glibu 
guste svakdanjosti i tobožnje praktičnosti, već 
da nas, barem za vrieme čitanja, prodje 
mlitava novovječna čama, s koje nam se dan 
na dan radja sve to više nesnosnih tuponjž^ 
t. j. ljudi bez svakog čuvstva i zanosa. 

Bit će ih nadalje, koji će reći, da je 
prastara „velepjesan* o vinu, ljubavi i 
pjevanju dosele jur sto i sto puta, pa i 
bolje izpjevana, nego li to biva u tih mojih 

Vinjagah, što i sam znam i priznajem, nu 
zato ipak scienim, da vječno to vrelo jur 
posve izcrpljeno nije, pače da će se o tih 
divnih predmetih pjevati, dok god bude ha 
svietu dobrih ljudi i u njih iole čuvstva i 
zanosa. 

I s toga se nadam, da će i ove moje 
smjerne Vinjage komu tomu dobro doći. 

U Zagrebu 8. svibnja 1878. 


M. B. 

Svud na svietu na širokom, 
Kuda goder svmeš okom, 

U nestašnih svojih grudi 
Vruće želje goje ljudi; 

Da su malo više žedni, 

To bi bili manje biedni, 

Nebi snili, već bi pili, 

I sretniji uz to bili. 

II. 


Umovanje uznosito, 
Osiećanje plemenito, 
Nekoriste bez načina, 
Kojim vino to začina; 


Pijmo dakle, a tad spujmo, 
Pa se tiem još pobudjujmo : 
Da su mnogi k stolu zvani, 
Ali riedki izabrani. 4 

III. 

Svatko znade vina piti, 

Kažu ljudi, i ljubiti; 

Moguće je, ali — kako? 

Jer to nye svejednako; 

Mudrac kada pye, ljubi, 

Kao ludjak sviest negubi, 

Već slast dioleć s vrutka živa, 
Sdm dvostruku slast uživa. 

IV. 

Kad se mudrac čaše tiče, 
Te ju ustam jur primiče, 
Tad se s vina, što ga okusi, 
Dižu dobri i zli dusi; 

To su pravde zaštitnici, 

A nepravde osvetnici: 

Pijte š njime bieđni i žedni, 
A strepite nepravedni! 

V. 


Gol se čovjek i slab rodi, 
Kad na ovaj sviet dohodi, 

A1 nadaren uma darom, 

Biva svieta gospodarom; 

S toga čovjek i umije 
Tvorit vince, da ga pije, 
Dočim vodu, punu kala, 
Životinja pije ostala. 

VI. 


Kada ti se uzoholi ' 
Um vlastiti, plitak toli, 
Hoteć silom, prah u prahu, 
Vodjom hiti srcu plahu; 

Neđaj, da ga kroz bogaze 
I života tavne jaze, 

Kano sliepac sliepca vodi, 
Već pij, srce bar slobodi. 

VII. 

A kad ti se srce upali, 
Te će ua um da pavali, 

Što ga tobož taj preteče, 

I što sve mu svedj zauieče; 

Tad u pomoć umu budi, 
Vruće srce pak pokudi, 
Zatiem vincem smiri oboje, 
Pa im reci: sudjeno je! 

Kad nastaje pramaljeće, 
Te svud bujno niče cvieće, 
A ptičice milo poju 
U prirode perivoju; 

Tada s ljubom brže bolje 
Hiti u lug ii u polje, 

Te ljubavi i naravi 
S pune čaše tu nazdravi. 

Ljeti, žega čim nastupi, 
Prijatelje dobre skupi, 

Pa ih, složne i prikladne, 

U podrume vodi hladne; 

čašice im tu podieli, 

Pa se \judski proveseli, 
Hladno vince š njima pijuć, 
A ludu se svietu smijuć. 

X. 


Kada jesen svud zavlada, 
Te sa granja lišće pada, 
Lišće vehlo, ožutjelo, 

Komu vjetar poje opielo; 

Kad ušute šumski glasi, 
Tada časa nepočasi, 

Već s prijanom pij u klieti, 
Pa se vječne miene sjeti. 

Kad pak dodje ciča zima, 
Da se inje drvja prima, 

A na polju bura brije, 

I plašt sniežni sve ovije; 

Tada tople sred sobice, 
Uz razgovor i čašice, 

Sa dva sa tri druga sjedi, 
Pa prkosi zimi i biedi. 

XII. 


Prijan reče: „'dobro ’e piti, 
Pijuć srce sloboditi 
U proljeće, i jeseni, 

Zimi, ljeti, vjeruj meni;“ 

„Pače vina tek pomoćju, 
Pijući ga danju, noćju, 

U svako ćeš lahko doba 
Snosit udes svoj do groba." 

XIII. 

Kad na samu duhom klonem, 
II u viru misli tonem, 

Te se zviezda jurve laćam, 

Čim sdm sebe nedohvaćam; 

Tad mi u čas dobri prijan 
Dod|je, makar i supijan, 

Jer me trgne iz tieh tmina 
Gromkim glasom : „Amo vina!“ 

XIV. 

„U daljini zviezde sjaju,“ 
Reče prijan, „pa nehaju 
Za sve ljudske nade, slasti, 

Za sve boli, za sve strasti;® 

„S tog se zviezdž,, brate, kani, 
I na zemlji toj ostani, 

Prodj se tricfc i kučini, 

Pa se radje drži — vina.® 

XV. 


„Nemoj mnogo razmišljati," 
Reče prijan, „već se lati 
Čaše s vinom da pijemo, 

I sve brige razbijemo;" 

„Nije hasne mudrovati, 
Umom dubsti i rovati, 

Već evo ti boli lieka, 

Što te na dnu čaše čeka." 


Digitized by Google 



20 


XVI. 


„Kratki su nam žića dani, 

0 njih jadi nanizani, 

Zašto da ih još i sami 
Otežćamo suzicami;" 

„Prodjimo se jalovoga" 

Reče prijan „posla toga, 

Dok smo nek smo, sad je hora, 
čaše zveče, pit se mora!" 

XVII. 

„Kad sam jošte djakom bio," 
Beče prijan, „već sam pio, 

Te prost svake školske brige, 
Volio čaše nego knjige;" 

„I dan danas radim tako, 

Pa nežalim, jer svakako 
S čaše više crpib znanja, 

No s školskoga mudrovanja." 

„Čaši, što se vinom diči," 
Reče prijan, „čoek priliči, 
Jer dok u njem duh boravi, 
I tielo se vazda slavi;" 

„A1 bez duha žarkih krila 
Što je tielo, do kup ila? 
Tako, čim se vino izmaklo, 
Bezcjeno je prazno staklo.* 

„Vino dobro, izvanredno," 
Veli prijan, „to je vriedno 
Da ga piješ tek s mudraci, 

Bez njih pako — i s ludjaci;" 

„Kad li ludo koj prozbori, 

A ti mudro glavu obori, 

I čim više sbor se smuti, 

Tiem ti više — pij pak šuti," 

Prijan uči: „vino štujmo, 
Ter ga nad sve uzvisujmo, 
Jer čudesa vino stvara: 
Tužnog tieši, razgovara;* 

„Od slabiča stvara jaka, 
Od plašljivca baš junaka, 
Od bolestna zdrava, živa, 

A brbljavca od šutljiva.* 

XXI. 


Prijan pije te se smije : 
„Bilo" — reče — »posije, prije, 
Mriet se mora, pa nehajem, 
Nemam za što đa se kajem;" 

»Živio sam dost nestaški, 

A kad i kad uprav vražki, 

A1 me ni s tog sviest nekolje, 
Svedj sam bio dobre volje." 

XXII. 


Narod veli: vino od loze, 
Isto tako mlieko od koze, 

A i čovjek od čovjeka 
Da su do tri dobra lieka; 

Ali prijan svedjer umije, 
Da za njega mlieko nije, 
Kamo r kozje, veće, pobro. 
Dobar drug uz vino dobro. 

Kud će suza neg na oko, 
Medj sokole leti soko, 

Kuda li će brat neg bratu, 
Baš ko tica svomu jatu; 

S tog nikakvo čudo nije, 
Što se svigdje, gdje se pije, 
Složno, bratski i bez svadje, 
Sa mnom i moj prijan nadje. 

Rieč je stara: brat mi mio, 
Koje goder vjere bio, 

Jer na majke zemlje grudi 
Svi smo braća, svi smo ljudi; 

Na što prijan: „Pravo ’e tako, 
A1 će meni svakojako 
Najmiliji bratac biti, 

Kej će složno sa mnom piti. 0 


Digitized by Google 



Na veliki petak prijan 
Dodje u krčmu a supijan, 

I tu stade vina piti, 

Mesa jesti, besjediti: 

„Ja se liečim, do je dosta, 
A ni Bog neište posta 
Od bolestna, rieč je znana, 
Ni molitve od pijana." 

Netreba se razmiriti, 

Već s dušmanom pomiriti; 
Tako u druživu njetko reče, 

A prijan se nanj osječe: 

r Neću, brate moj po Bogu! 
Pa da i hoću, baš nemogu, 
Pomirenju fali sgoda, 

Jer moj ti je dušman — voda." 

XXVII. 


Onomad se opet bio 
v Prijan tako nakitio, 

Da je, uz nas trtajući, 

Jedva došo svojoj kući. 

Putem reče: „braćo pojte, 
Pa se za me ništ nebojte, 
Jer će zlato ostat zlato, 
Makar palo i u blato." 

Na kraljevo gre pun nade 
Mužek u svoe vinograde, 

Kroz zeleno gdjeno loždje 
Proviruje bujno groždje. 

Bielo, modro i rumeno, 

A kojegdje i medeno, 

Pa si misli: kad već stradam, 
Bar se dobru vinu nadam! 

Na Miholje za Hrvata 
Svud nastaje doba zlata, 
Jer je berba, preša škripi, 
A u kaci šira kipi; 

Pa tu nema kraja slavi, 
I pjevanju i pucnjavi, 

Srce od slasti poigrava 
A od mošta vrije glava. 

Na Martinje još i sada, 
Taj običaj u nas vlada, 

Da se, kano s dogovora, 
Novo vino krstit mora 

Na krstitke pako ove 
Domaćina znance zove, 

Gdje ih punih čaš& zveka 
I jur guska s mlinci čeka. 5) 

XXXI. 


Kada groždje jur dozrieva, 
Čut. je šturka gdjeno pjeva 
Izpod brajde kasno i rano: 
„Cm .biel, crn biel 1 neprestano; 

Kad pak oko sviu sveti 
Šira vrije u sred klieti, • 

Čuti ga je s brazde svoje: 
„Nedaj babi ključ! “ 4) ~gdje poje. 

Na moj ti se god sabrala, 
Prijatelji kita mala, 

Mala, ali izabrana, 

I na jedno brdo tkana; 

Svi narodni poštenjaci, 
Prvog reda veseljaci, 

Uz čaše se veseleći, 

A za drugo nehajeći. 

Njekoč ti se moma mlada 
Uda usried našeg grada, 
Svatba bjaše tu čestita. 
Izabranih gosti kita; 

Tu sam srećom i ja bio, 

I pjevajuć vinca pio, 

I tu ti me uz čašice 
Snadje ljubav strielimice. 

Ukraj mene sela dika, 
Krasna, ali bljedolika, 

Ko da ’e suncu dvore mela, 
A mjesecu kosu plela; 

Prišaptnuh joj kj-adomice: 
„Kušaj, blieda krasotice, 
Vinca piti i ljubiti, 

Pa ćeš zori seja biti. 

XXXV. 

Dieva ništa neprosbori, 
Već glavicu tiho obori, 

Težko uzdahne, nješto misli. 
Dok u jedno sve nesmisli; 

Zatiem u me upre oči, 

U čašu si vina toči, 

I prvikrat za svog žića 
Kuša tajnu moć tog pića. 

Dočim družba pije, pjeva, 
Sa mnom stade sborit dieva, 
I za čudo! više nije 
Blieda i plaha kano prije; 

% 

Osobito pošto trknu 
Sa mnom tiho i opet srknu, 
A u ime te ljubavi, 

Što svim ljudem srca travi. 

I trećiput pošto kucnu 
Sa mnom dieva i opet gucnu, 
Umiljato se nasmije, 

Te si žarko lišće krije; 

Upitam ju: „a zar nebi, 

Doć pod večer smio k tebi ?“ 
■*„Dodji!°“ šaptnu. „Ali mama? 
„»Poć će k teti — bit ću sama. 0 

Na svemu ti Bože hvala, 
Što me dieva poslušala, 

Jer okusih slasti raja, 

Pa se ni ona nepokaja; 

Jer odkako stade piti 
Sladka vinca i ljubiti, 

Sva joj bliedost s lica ginu, 
Te ko rujna zora sinu. 

Ni u muža liepo nije 
Kad si vinom um zalije, 
Kamo P ružno pogledati, 
Gdje se dieva vina lati; 


A1 buduć nam zemlja rodi 
Sladkim vincem, štono godi, 
Neka i dieve baš nežale 
Kadšto okusit vina od šale. 

XL. 


Kada piju mladi ljudi, 
Kada ti im širi grudi, 
Budućnosti napijaju, 

A za drugo i nehaju; 

Kad se pako medj peharci 
Gdjegod snadju dobri starci, 
Prosti briga i žalosti, 
Napijaju prošastnosti. 

Voda svježa s vrela čista 
Poput srebra svedj se blista, 
A1 spram vina sva joj slava 
U sve vieke izčezava; 

Jerbo vino, vino ostaje, 

Te kroz staklo divno sjaje 
Baš ko zlato a tekuće, 
Biser-pjene prosipljuće. 

XLU. 

Dok god bude svieta i vieka 
I sudbine ljudske teka, 

Vode i zlobe, manje veće, 
Ponestati nikad neće; 

Pošto pak je viek ovako 
Bilo, te će biti tako, 

Traži u vinu sutuk pravi, 

A ostalo — zaboravi. 

Zaborav je liek jedini 
Proti svakoj ljudskoj kini, 

S toga, da se oporavi 
Duh i srce — zaboravi! 

A zaborav moć ćeš steći 
U nesreći i u srneći, 

Vinom, što ga pjesma slavi, 
Zato pij, pa — zaboravi. 


y Googk 



XLIV. 


Neki mudri kralj*> zateže 
Dvoranine, pošto reče: 

U tom žiću punom biede 
Samo četir stvari vriede:* 

„Stara drva za loženje, 
Stari znanci za obćenje, 

Za čitanje stare knjige, 
Staro vino za nebrige.** 


Digitized by Google 



Razlika je medj junaci 
I mudraci veseljaci: 

Za slavu se junak bije, 

Sebi u slast mudrac pije; 

Kada junak krv prolieva, 
Mudrac pije i popieva, 

A kad onaj grad razgradi, 
Taj mudrosti cviet usadi. 

XLVI. 


Blago si ga u svom vieku, 
Veli Latin, tom’ čovjeku 
Koj kod kuće bezobzirno 
U zapećku sjedi mirno; 

I koj uprav radi toga 
Hvali Boga velikoga, 

Te nehajeć za sve ino, 

Pije dobro svoje vino. !) 

XLVII. 


Punom kesom, sviet naš mnije, 
Svaki lahko vina pije, 

Nema li pak tko novaca, 
Borme sjedi kod lonaca; 

A ja držim: dok je roda, 

Pa i vinske loze ploda, 

Za vesela bit će gosta 
I bez novca vina dosta. 

XLVIII. 


s 

U kolo se svi hvatajmo. 
A1 iz kola tog tjerajmo 
Farizeje ništ^vice, 

I filistre kukavice; 

Pak zovimo u to kolo, 
Milu braću naokolo, 

A na pose stare svate 
Korenite svedj Hrvate. 

XLIX. 


t 

U nas bjaše svagda dosti 
Sebičnosti i podlosti, 

A najviše od svih zala, 
Hrvatskoga starog jala; 

Sve to treba iztriebiti, 
Jer inače neće biti, 

Hrvat nikad svoj u svomu 
Milom domu hrvatskomu. 

L. 


Jošte jednu čujte sada: 
Živila nam tvrda nada, 

Da će svanut doba bolje, 

I mir ljudem dobre volje ; 8) 

A kad dodje ota doba, 
Uskrisit će novi s groba 
Spas cieloga čovječanstva, 
Pun divnoga veličanstva. 

Izjasnenja, 


*) '„Multi vocati, pauci electi. u Math. Cap. 20. 

*) Kod nas u Hrvatskoj drže, da tek 11. studena od 
šire ili mošta vino postaje, pa pošto je dan taj u 
zemlji vinorodnoj, kao što je naša, svakako zna¬ 
menit, s toga je kod nas, osobito u prijašnje doba 
u našem Zagorju, ušlo u običaj, da se na Martinje 
novo vino, kako kažu, krstiti moralo. U tu svrhu 
znalo bi se poviše znanac^ i susjeda kod dobrog 
kojeg prijatelja iznyenice sastati, te starim vi¬ 
nom—-a ne po birtaški vodom — krstiti novo 
vino, t. j. uz zvek čaša, zdravici i pjesmici svoj¬ 
ski proveseliti se. 

*) Guska s mlinci poznata je od starine u Hrvatskoj 
jestvina, te se obično na Martinje, prilikom gore- 
spomenutih vinskih krstitaka donosi na stol. 

4 ) Šturak taj, ili kako ga njeki zovu „stričić, w nalazi 
se obično u jesensko doba po naših vinogradih, 
gclje no se, i to prije berbe, kad jur dozrieva 
groždje, sa svojim milotužnim „crn-bel, crn-bel“ 
oglasuje seljaku, posije berbe pako, kad se šira ili 

novo vino nalazi jur u kleti ili u podrumu, čuti 
ga jć opet gdje seljaku pripjeva: „nedaj babi ključ, 
nedaj babi ključ!" 

x 5 ) To bijaše, kako kažu, kralj aragonski, imenom 
Alfonso, koj se tako izrazio. 

7 ) Rieč „nebriga" označuje čovjeka, koj nemari za 
ništa, već tek za to, kako da ugodno probavi 
vrieme. Niemei mu vele: „Hans ohne Sorgen." 

7 ) Poznati izvorni tekst latinski, očevidno iz novije 
dobe školastične, glasi ovako: 

„Beatus ille homo, 
ui vivit sua domo, 
t habet bonam pacem, 

Et sedet post fornacem, 

Et laudet Deum trinum, 

Et bibit bonum vinum." 

8 ) „Et pax homiaibus in terra bonae voluntatis." 
Luc. cap. 2. 

